#### НАМУНАВИЙ ШАКЛ

**Товарлар (хизматлар, ишлар) сотиб олиш учун истеъмол кредити**

**бериш тўғрисидаги \_\_\_\_\_\_\_\_\_\_\_** – **сонли**

**КРЕДИТ ШАРТНОМАСИ**

20\_\_ йил “\_\_\_\_”\_\_\_\_\_\_\_\_\_\_ \_\_\_\_\_\_\_\_\_\_\_ шаҳри/тумани

“Ипотека-банк” акциядорлик тижорат ипотека банки, бундан буён шартнома матнида **“Банк”** деб юритилувчи номидан Низом ва 20\_\_ йил “\_\_\_\_” \_\_\_\_\_\_\_\_\_\_\_\_\_ даги \_\_\_\_\_\_\_\_\_-сонли Бош ишончномага асосан ҳаракат қилувчи Банкнинг \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ филиали бошқарувчиси \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ бир томондан ва кейинги ўринларда **“Қарз олувчи”** деб юритилувчи фуқаро \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ (паспорт маълумотлари: \_\_\_\_\_\_\_\_\_\_\_\_\_\_\_, \_\_\_.\_\_\_.\_\_\_\_\_\_\_\_ йилда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ вилоят/шаҳар/тумани ИИБ томонидан берилган) иккинчи томондан, биргаликда **“Томонлар”** деб юритилувчилар ушбу Шартномани қуйидагилар тўғрисида туздилар.

**I. ШАРТНОМА ПРЕДМЕТИ**

1.1. Банк Қарз олувчига \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(товарлар, хизматлар, ишлар номи)* сотиб олиш учун ушбу Шартномада назарда тутилган микдорда ва шартларда кредит маблағларини ажратиш, Қарз олувчи эса олинган кредитдан мақсадли фойдаланиш, кредитдан фойдаланганлик учун қарз ва унга ҳисобланган фоиз тўловларини мазкур Шартномада белгиланган муддатларда ва шартлар асосида тўлаган ҳолда қайтариш мажбуриятини олади.

**II. КРЕДИТ МИҚДОРИ ВА КРЕДИТНИ АЖРАТИШ ШАРТЛАРИ**

2.1. Кредитнинг умумий суммаси \_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) сўмни ташкил этади.

2.2. Кредит бериш учун Қарз олувчига алоҳида ссуда ҳисобварағи очилади. Карз олувчининг ёзма топшириқномаси (аризаси) ва кредит бўлимининг фармойишга асосан ссуда ҳисобварағидан кредит маблағлари нақдсиз шаклда ўтказилади. Қарз олувчининг ёзма топшириқномаси (аризаси), ушбу Шартнома имзоланган кундан бошлаб 30 календарь кунидан ошмаган муддатда тақдим этилиши лозим (кредитни ўзлаштириш муддати).

2.3. Ушбу Шартноманинг 2.1-бандида кўрсатилган кредит суммаси Қарз олувчининг ёзма топшириқномаси (аризаси) асосида товарлар сотувчиси (хизматлар кўрсатувчи, ишлар бажарувчи)нинг тегишли ҳисобварағига кредитлаш обеъктини \_\_.\_\_.20\_\_ йилдаги \_\_\_\_\_\_\_-сонли шартнома (контракт, битим)га асосан тўловларни нақдсиз шаклда ўтказиш йўли билан амалга оширилади.

2.4. Кредит \_\_\_\_\_\_\_ ойлик имтиёзли давр билан \_\_\_\_\_\_\_\_\_\_\_\_\_\_\_\_\_(сўз билан) ой муддатга берилади.

2.5. Кредитдан фойдаланганлик учун фоиз тўлови йиллик \_\_\_\_\_\_\_\_\_\_\_% ни ташкил этади.

2.6. Кредит бўйича фоизлар Банк томонидан ҳар куни мазкур Шартноманинг 2.5-бандида белгиланган фоиз ставкасида ва кредит берилган санадан бошлаб Қарз олувчининг ссуда ҳисобварағидаги кредит суммаси колдиғига нисбатан ҳисоблаб борилади.

2.7. Кредит маблағлари ҳисобига сотиб олинаётган товар/хизмат/ишлар киймати \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сўмни ташкил этади.

**III. ҚАРЗ ОЛУВЧИНИНГ ТАСДИҚНОМАСИ**

3.1. Қарз олувчи ушбу билан қуйидагиларни маълум қилади ва тасдиқлайди:

* агар Қарз олувчи тўловларни амалга оширишга ёки ушбу Шартномада белгиланган талаблардан исталганини бажаришга қодир бўлмаса, шу жумладан, берилган кредитга белгиланган тартибда ва миқдорда таъминот тақдим қилмаса, Банк кредитни муддатидан олдин қайтаришни ва кредитга ҳисоблаб ёзилган фоизлар ва бошқа тўловларнинг муддатидан олдин тўланишини талаб қилишга ҳақлидир. Шу билан бирга, Банк кредитни қайтарилишини таъминлаш мақсадида Қарз олувчининг банкларда очилган барча турдаги ҳисобварақларидаги пул маблағларидан, шу жумладан, унинг депозит ва пластик ҳисобварақларидаги пул маблағларидан, бошқа турдаги мол-мулкларига ундирувни қаратган ҳолда қарздорликни сўндиришга ҳаклидир;
* Банкка тақдим этилган (этиладиган) кредитни расмийлаштириш ва олиш учун ҳужжатлар ва маълумотлар бундай ҳужжатлар ва маълумотлар тақдим этилган санада ҳақиқий ва ишончли ҳисобланади;
* кредит карздорлиги ушбу Шартномада белгиланган тартибда ва муддатларда тўланмаган тақдирда, ундирувни кредит таъминоти сифатида қабул қилинган ҳар кандай турдаги мол-мулкларга уларни Банк билан келишилган нархларда реализация қилиб каратиш орқали қарздорлик қопланишига каршилик билдирмайди;
* Қарз олувчи унга Банк томонидан ажратилаётган кредит тўғрисидаги маълумотларни Кредит ахборотлари миллий институти (КАМИ), “Кредит ахборотлари тахлил маркази” (КАТМ), Банклараро кредит бюросига ҳамда гаров, унинг ҳолати тўғрисидаги маълумотларни Гаров ресстри ДУКга такдим этилишига ўз розилигини беради ва Гаров реестрига ёзув киритилганлиги учуи энг кам ойлик иш ҳакининг 20% миқдорида, гаров реестридан кўчирмалар берилгаилиги учун Қарз олувчидан энг ойлик иш ҳақининг 10% миқдорида тўлов ундирилади.

**IV. КРЕДИТНИ ТЎЛАШ ТАРТИБИ**

4.1. Қарз олувчи (қарздор) ушбу Шартнома ва у билан боғлиқ бошқа ҳужжатларни тайёрлаш, расмийлаштириш, рўйхатга олиш билан боғлиқ барча харажатларни Банкнинг биринчи талабига кўра тўлаб беради.

4.2. Қарз олувчи ушбу Шартноманинг ажралмас қисми ҳисобланган иловасидаги тўловлар жадвалига мувофиқ ҳар ойлик тўловларни босқичма-босқич ўз санаси ва суммаси доирасида амалга ошириш йўли билан тўлаб боради. Тўловларни амалга ошириш жадвали кредит ажратилган кунда тузилади.

4.3. Қарз олувчи томонидан кредитни тўлаш қуйидаги шаклларда амалга оширилади:

* иш хақи ва унга тенглаштирилган тўловлар, пенсиялар, гонорарлар, дивидендлар, фоизлар ва қимматли қоғозлар бўйича олинадиган бошқа даромадлар ҳисобига нақд пулсиз шаклда ўтказиш йўли билан;
* накд пулларни киритган ҳолда;
* омонат ҳисобварақларидан маблағлар ўтказиш йўли билан;
* банк пластик карточкаларидан маблағлар ўтказиш йўли билан;
* бошқа конунчиликда назарда тутилган тўлов шакллари билан.

4.4. Қарз олувчи томонидан тўланган тўловлар қуйидаги тартибда кредит карздорлигини коплашга йўналтирилади:

а) кредит шартномасига асосан ҳисобланган комиссион тўловлар ва неустойкалар;

б) кредит бўйича тўлов муддати ўтган фоизлар;

в) кредит бўйича тўлов муддати ўтган қарзлар;

г) муддатли фоизлар;

д) кредит бўйича муддатли қарзлар.

4.5. Кредит қарздорлиги суд тартибда ундирилган тақдирда, тегишли суднинг қарори билан белгилаб берилган Банк чиқимлари (суд харажатлари ва бошкалар) ўрнатилган тартиб ва микдорларда Қарз олувчидан мазкур Шартноманинг 4.4-бандида белгиланган кетма-кетликнинг биринчи навбатида ундирилади.

4.6. Кредит бўйича тўловлар (асосий карз ва фоиз) ҳар ойнинг \_\_\_.\_\_\_.\_\_\_\_\_\_\_ санасига қадар тўлаб борилади.

**V. КРЕДИТ ТАЪМИНОТИ БЎЙИЧА ТАЛАБЛАР**

5.1. Қарз олувчи томонидан Банкка куйидаги таъминот турларидан бири тақдим этилиши мумкин:

* Банк баҳолаш комиссиясининг гаров мулкининг қийматини келишиш далолатномасига мувофиқ \_\_\_\_\_\_\_\_\_\_\_\_\_\_\_\_\_\_ сўмга баҳоланган мол-мулк (кўчар, кўчмас) гарови (мажбурий равишда йўқолиш ва бошқа таваккалчиликлардан суғурта қилиниш шарти билан);
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ нинг \_\_\_\_\_\_\_\_\_\_\_\_\_\_\_\_\_\_\_сўм миқдоридаги кафолати ёки кафиллиги;

5.2. Банк баҳолаш комиссиясининг гаров мулкининг қийматини келишиш далолатномасига мувофик, кредит таъминоти сифатида Банкка тақдим қилинган мол-мулкларнинг гаров киймати \_\_\_\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_) сўм микдорида белгиланган.

5.3. Банк Қарз олувчидан кредит қайтарилишининг қўшимча таъминотини талаб қилиш ҳуқуқига эга.

5.4. Қарз олувчи кредитни таъминлашни кредит суммасининг камида \_\_\_\_\_\_\_\_\_ фоизи даражасида тутиш мажбуриятини олади.

5.5. Кредитнинг таъминланишини белгиловчи ҳужжатлар (битим, шартномалар) ушбу шартнома билан ўзаро боғлиқ ҳисобланади ва мазкур Шартнома бўйича Қарз олувчи томонидан олинган мажбуриятлар бажарилишини таъминлашга хизмат килади.

5.6. Кредитнинг қайтарувчанлигини таъминлаш билан боғлиқ бўлган ҳужжатларни зарур даражада расмийлаштириш бўйича ҳар қандай харажатларни Қарз олувчи ўз зиммасига олади.

**VI. ТОМОНЛАРНИНГ ҲУҚУҚ ВА МАЖБУРИЯТЛАРИ**

**6.1. Банкнинг ҳуқуқлари:**

6.1.1. Қарз олувчининг молиявий ҳолатини, гаровга қўйилган автомашинанинг техник ҳолатини назорат килиб туриш;

6.1.2. Қарз олувчидан мажбуриятларни бажаришда назоратни амалга ошириш учун керакли ҳужжатларни сўраб олиш;

6.1.3. Қарз олувчи томонидан мазкур Шартноманинг 7-бўлимида назарда тутилган мажбуриятларни бажармаслик ҳолатлари юзага келган тақдирда, Банк ўз хоҳишига кўра қуйидаги ҳаракатлардан бирини амалга ошириши мумкин:

* Қарз олувчига мажбуриятларни бажармаслик ҳолати юзага келганлиги ва уни бартараф этиш учун муддатни белгилаган ҳолда ёзма билдиришнома (эътироз хати) юбориш;
* Қарз олувчи томонидан мазкур Шартнома бўйича мажбуриятларни бажармаслик ҳолатлари юзага келганда унинг банкдаги барча ҳисобварақларидан (депозит, пластик ва ҳ.к.) маблағларни Қарз олувчининг розилигини олмаган ҳолда ечиб олиш;
* кредит қайтариш жадвалида белгиланган тўловлар кечиктирилган ёки тўланмаган тақдирда, Карздорнинг иш жойига кредит тўловларини ойлик иш ҳақидан тўлаб бориш юзасидан мурожаат қилиш;
* ушбу Шартнома бўйича мажбуриятларнинг бажарилишини қўшимча равишда таъминланишини талаб килиш;
* Қарз олувчидан кредитнинг ҳаммасини ёки унинг бир қисмини ушбу Шартноманинг 7-бўлимида кўрсатилган ҳолатлар юз берганда белгиланган тартибда муддатидан олдин кайтаришни талаб килиш;
* кредит бўйича барча қарздорликларни кредит таъминоти юзасидан тузилган шартномаларда (гаров, кафиллик ва ҳ.к.) белгиланган тартибда таъминотга қаратган ҳолда ундириш.

6.1.4. Қарз олувчи ушбу Шартнома имзоланган кундан бошлаб истеъмол кредитини бир ой муддатда ўзлаштирмаган такдирда, ушбу Шартномани бир томонлама тартибда Қарз олувчини ёзма равишда хабардор қилган холда бекор қилиш;

6.1.5. Банк томонидан ўрнатилган тартибга мувофиқ, кўшимча харажатлар талаб қилинадиган, Қарз олувчининг қўшимча топшириқларини, у томонидан қўшимча харажатлар тўланмагунга қадар бажармаслик;

6.1.6. Банк амалдаги қонун ҳужжатларига мувофиқ бошқа ҳуқуқларга ҳам эга.

6.1.7. Банк ушбу Шартнома бўйича ўз ҳуқуқ ва мажбуриятларини, шунингдек кредитни қайтарилишини таъминлаш билан боғлиқ ҳуқуқ ва мажбуриятларидан Қарз олувчининг розилигисиз бошқа шахсга тўлиқ ёки қисман ўтказишга ҳақли. Қарз олувчи Банкнинг розилигисиз ушбу Шартнома бўйича ҳуқуқ ва мажбуриятларини бошқа шахсга ўтказишга ҳакли эмас.

**6.2. Банкнинг мажбуриятлари:**

6.2.1. Истеъмол кредити бериш учун Қарз олувчи томонидан барча зарур шартлар бажарилгач, кредит маблағларини Қарз олувчининг ёзма топшириқномаси (аризаси)га асосан товарлар (хизматлар, ишлар) сотувчисининг ҳисобварағига белгиланган тартибда ўтказиб бериш;

6.2.2. Қарз олувчини кредит учун тўловларни оширилиши ёки камайтирилиши сабаблари, кредитни беришни рад этиш, кредитни муддатидан олдин ундириш ва ундирувни кредит таъминотига қаратиш сабаблари тўғрисида ёзма равишда хабардор қилиш.

**6.3. Қарз олувчининг ҳуқуқлари:**

6.3.1. Ушбу Шартноманинг 2.2-бандида кўрсатилган давр мобайнида ва мазкур Шартномада кўрсатилган сумма ва мақсадлар доирасида ссуда ҳисобварағидан тўловни амалга ошириш бўйича ариза бериш;

6.3.2. Мазкур Шартнома шартларига амал қилган ҳолда қарздорликни муддатидан олдин сўндириш;

6.3.3. Ушбу Шартнома бўйича ўз зиммасига олган мажбуриятларни тўлиқ бажарган ҳолда мазкур Шартномани муддатидан олдин бекор килиш.

**6.4. Қарз олувчининг мажбуриятлари:**

6.4.1. Кредитдан фойдаланиш жараёнида олинган истеъмол кредитини ва у бўйича ҳисобланган фоизларни ушбу Шартнома шартларига ҳамда тўлов жадвалига мувофиқ муддатида тўлаб бориш;

6.4.2. Кдедитлашнинг мақсадлилик, таъминланганлик, муддатлилик, кайтарилувчанлик ва тўланувчанлик тамойилларига қатъий амал килиш;

6.4.3. Банк сўровига биноан Банк вакилларига кредит таъминотига олинган автомашина, кредитга тааллуқли бўлган бошқа мол-мулкларни кўздан кечириш ва ушбу Шартнома бўйича Қарз олувчининг мажбуриятларини бажарилишига тааллуқли бўлган ҳар қандай турдаги бошқа мол-мулкларни бориб кўриш имкониятларини яратиб бериш ва ушбу жараёнларга тўсқинлик қилмаслик;

6.4.4. Банк талабига биноан ушбу Шартнома амал қиладиган бутун давр мобайнида, Банкни кониқтирадиган шакл ва мазмун бўйича Қарз олувчи, кафилнинг даромадлари тўғрисидаги ахборотни ва ушбу истеъмол кредитига тегишли бўлган бошқа маълумот ва ҳужжатларни Банкка тақдим этиш;

6.4.5. Яшаш жойи, иш жойи, фамилияси ёки исмидаги ва ушбу Шартнома бўйича мажбуриятларнинг бажарилишига таъсир кўрсатишга қодир бўлган бошқа ҳолатлардаги ўзгаришлар тўғрисида Банкни 5 (беш) банк куни мобайнида хабардор қилиш;

6.4.6. Ушбу Шартнома амал қиладиган муддат мобайнида Қарз олувчи Банкнинг олдиндан розилигисиз ушбу Шартномага ёки унинг шартларига зид бўлган бошка турдаги битимларни, гаровдаги мол-мулкларни бегоналаштириш ва учинчи шахслар тасарруфига ўтказиш билан боғлик ҳужжатларни расмийлаштирмаслик ва учинчи шахсларнинг кредитларини ва/ёки қарзларини жалб қилмаслик;

6.4.7. Қарз олувчининг учинчи шахслар олдидаги бошқа мажбуриятларидан олдин, ушбу Шартнома бўйича ўз зиммсига олган мажбуриятларни биринчи навбатда бажариш;

6.4.8. Мажбуриятларни бажариш таъминоти сифатида тақдим этилган мол-мулкни ўз ҳисобидан кредит муддатига мос муддатга суғурталаш (пул маблағлари гаровидан ташқари).

**VII. МАЖБУРИЯТЛАРНИНГ БАЖАРИЛМАСЛИК ҲОЛАТЛАРИ**

7.1. Ушбу бандда кайд этилган ҳодисалардан исталгани Қарздор томонидан мажбуриятларнинг бажарилмаслиги ҳолатлари ҳисобланади:

* кредит ресурсларидан белгиланган мақсадларда фойдаланмаслик;
* Қарз олувчи кредит, фоизлар ва/ёки бошқа тўловлар бўйича ушбу Шартнома, унинг бўйича тўловлар жадвали, шунингдек, тузилиши ушбу Шартномада белгиланган бошқа шартномалар бўйича белгиланган санада тўловларнинг амалга оширилмаганлиги;
* кредитлаш объектини сотувчи/етказувчи/бажарувчидан олинганлигини тасдиқловчи ҳужжатларнинг Банкка такдим этилмаганлиги;
* Банкни атайлаб ҳаққоний бўлмаган ҳужжатлар тақдим этган ҳолда чалғитиш;
* Банкни талаби бўйича кредит ҳисобига сотиб олинган товарлар/хизматлар/ишларни кўздан кечириш талабларини бажармаслик;
* Қарз олувчи томонидан кредит таъминоти бўйича Банкка берилган исталган таъминот турининг қисман ёки тўлиқ ўз қийматини йўқотганлиги ёки уларга бўлган мулк ҳуқуқининг ҳақиқий эмас деб топилганлиги;
* Қарз олувчи ва/ёки кафилнинг тўлов қобилиятининг ёмонлашганлиги ёки ушбу Шартнома бўйича мажбуриятларни бажарилмаслигига олиб келадиган аниқ маълумотларнинг яширилганлиги;
* Кредит таъминоти сифатида Банкка гаровга такдим килинган ҳар қандай турдаги мол-мулкларни бегоналаштириш ҳамда учинчи шахсларнинг тасарруфига бериш;
* ушбу Шартнома шартлари ва унда назарда тутилган мажбуриятларнинг бажарилмаганлиги ёки лозим даражада бажарилмаганлиги;
* мазкур Шартнома билан боғлиқ бўлган бошқа шартномалар шартларининг (гаров, кафиллик ва ҳ.к.) бузилиши.

**VIII. АЛОҲИДА ШАРТЛАР**

8.1. Банк ўз хоҳишига кўра ушбу Шартнома бўйича ўзида Қарз олувчига нисбатан мавжуд бўлган ҳуқуқлардан исталганини қўллаши ёхуд қўлламаслиги мумкин. Банк томонидан ушбу ҳуқуқларни қўлламаслик ёхуд қисман қўллаш ушбу ҳуқуқлардан воз кечилишини билдирмайди ва улар келгусида исталган вақтда кўлланилиши мумкин.

**IX. ТОМОНЛАРНИНГ ЖАВОБГАРЛИГИ**

9.1. Томонларнинг ушбу Шартномада кўзда тутилган мажбуриятларни бажаришдан бош тортиши мазкур Шартнома шартлари ва Ўзбекистон Республикасининг амалдаги қонунчилигига мувофиқ жавобгарликка сабаб бўлади.

9.2. Асосий қарзни кайтариш муддати кечиктирилганда (муддати ўтган кредитга), Қарз олувчи Банкка бутун кечиктирилган давр учун ушбу Шартномада белгиланган фоизнинг 1,5 баравари миқдорида фоиз тўлайди.

9.3. Фоизларни белгиланган муддатларда тўламаганлиги учун Қарз олувчи Банкка кечиктирилган тўловнинг ҳар бир куни учун кечиктирилган тўлов суммасининг 0,1 фоизи микдорида, аммо кечиктирилган тўлов суммасининг 50 фоизидан ошмаган миқдорда пеня тўлайди.

9.4. Қарз олувчи кредит маблағларидан мақсадсиз фойдаланса, Банкка максадсиз фойдаланган кредит суммасининг 20% микдорида жарима тўлайди.

9.5. Қарз олувчи томонидан ушбу Шартноманинг 2.2 ва 2.3-бандларида кўрсатилган шартлар бажарилиб, Банк кредитни ўз вактида ажратмаган ҳолатда, Банк Қарз олувчига муддатида ўтказиб берилмаган кредит суммасининг кечиктирилган ҳар бир куни учун 0,1 фоиз миқдорида, лекин муддатида ўтказиб берилмаган кредит суммасининг 20 фоизидан юқори бўлмаган миқдорда пеня тўлайди.

9.6. Мазкур Шартнома шартларининг бажарилмаганлиги ёки лозим даражада бажарилмаганлиги натижасида неустойкаларнинг ундирилиши (тўланиши) Томонларни ўз зиммаларига олган мажбуриятларни бажаришдан озод қилмайди.

**X. ФОРС-МАЖОР ҲОЛАТЛАРИ**

10.1. Томонлар ушбу Шартнома бўйича мажбуриятларнинг қисман ёки тўлиқ бажарилмаганлиги учун, агар ушбу бажарилмаганлик шартнома тузилгандан кейин, Томонлар олдиндан кўра олишмаган, оқилона чоралар билан бартараф этиши мумкин бўлмаган фавқулоддаги ҳодисалар натижасида вужудга келган, енгиб бўлмайдиган куч ҳолатларининг оқибатлари ҳисобланса, томонлар жавобгарликдан озод этилади, хусусан: ёнғин, табиий офат ва ушбу Шартнома шартларини бажаришга тўсқинлик қилувчи, томонларга тааллуқли бўлмаган бошқа ҳодисалар форс-мажор ҳолатлари ҳисобланади.

10.2. Шартноманинг 10.1-бандида кўрсатилган енгиб бўлмайдиган куч ҳолатларига тушган томон бошқа томонни бундай ҳолатлар бошланганлиги тўғрисида ёзма равишда 2 (икки) кун ичида хабардор қилиши ва тугаганлиги тўғрисида ҳам иккинчи томонга маълум қилиши шарт.

10.3. Енгиб бўлмайдиган куч ҳолатлари содир бўлган тақдирда, Шартноманинг амал килиш муддати шундай ҳолатлар ва унинг оқибатлари бутун даврига тенг муддатга узайтирилади.

**XI. НИЗОЛАРНИ ҲАЛ ҚИЛИШ ТАРТИБИ**

11.1. Томонлар ўртасидаги келишмовчиликлар ва/ёки ушбу Шартномада назарда тутилмаган низоли вазиятлар юзага келган, шунингдек Шартноманинг 6 ва 7-бўлимларида назарда тутилган мажбуриятларни бажармаслик ҳолатлари юзага келган тақдирда, Томонлар Ўзбекистан Республикасининг амалдаги конун ҳужжатларига амал қилган ҳолда барча келишмовчиликларни музокара йўли билан ҳал этадилар.

11.2. Томонлар ўртасида юзага келган низо ва келишмовчиликлар музокара йўли билан ҳал қилинмаган тақдирда, низоларни ҳал этиш қонунчиликда белгиланган тартибда ва асосларда тегишли судга мурожаат қилиш орқали ҳал этилади.

11.3. Банк кредит маблағларининг муддатида қайтарилмаганлиги натижасида вужудга келадиган низоларни судгача ҳал қилишнинг қуйидаги усулларидан фойдаланиши мумкин:

* Қарз олувчи (кафил)ни кредит тўловларини амалга ошириши тўғрисида оғзаки ва ёзма равишда огоҳлантириш;
* кредит маблағларини қайтариш манбааси сифатида кайд этилган иш ҳақи ҳисобидан қарздорликни ёпиб бориш мақсадида, карздорнинг иш жойига мурожаат килиш;
* Қарз олувчининг банкдаги барча ҳисобварақларидан (депозит, пластик ва х.к.) маблағларни унинг розилигини олмаган ҳолда ечиб олиш.

11.4. Банкнинг ушбу Шартноманинг 11.3-бандида кўрсатилган усуллардан фойдаланмаслиги уни судга мурожаат қилиш ҳуқуқидан маҳрум қилмайди.

**XII. БОШҚА ШАРТЛАР**

12.1. Ушбу Шартнома Қарз олувчининг учинчи шахслар билан тузган ҳар қандай турдаги шартномалари (битимлари)дан юридик жиҳатдан мустақил бўлиб, Қарз олувчи учинчи шахслар билан тузган шартномалари (битимлари) қоидаларига асосланиб Банкка эътироз билдирмайди.

12.2. Ҳар бир томон ушбу Шартнома предмети ва шартларига боғлиқ маълумотларнинг махфийлигини сақлайдилар. Ушбу маълумотларнинг Ўзбекистон Республикаси қонунчилигига кўра тегишли органларга берилиши бундан мустасно.

12.3. Ушбу Шартнома томонлар ўртасида имзоланганидан сўнг кучга киради ҳамда Томонлар ўз мажбуриятларини тўлиқ бажаргунларига қадар амал қилади.

12.4. Мазкур Шартномани ўзгартириш ва бекор қилиш томонларнинг келишувига кўра ёки Ўзбекистан Республикасининг қонун ҳужжатларига мувофик суд тартибида амалга оширилиши мумкин.

12.5. Ушбу Шартномага барча ўзгартириш ва қўшимчалар ёзма шаклда, имзолаган кўшимча келишувлар тарзида расмийлаштирилади. Ушбу Шартнома ва кўшимча келишувлар шартлари бир-бирига зид бўлган такдирда, кўшимча келишув шартлари амал килади.

12.6. Маркур Шартнома томонлардан ҳар бири учун, бир хил юридик кучга эга бўлган ўзбек тилида 2 (икки) нусхада тузилган.

**XIII. ТОМОНЛАРНИНГ МАНЗИЛЛАРИ, РЕКВИЗИТЛАРИ ВА ИМЗОЛАРИ**

|  |
| --- |
| **Банк: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**\_\_\_\_\_\_\_\_\_\_\_\_\_\_\_\_\_\_\_\_\_\_\_ *(филиал номи)* |
| Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ телефон (факс): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ҳ/р:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ИНН \_\_\_\_\_\_\_\_\_\_\_\_\_\_\_\_\_\_\_ МФО:\_\_\_\_\_\_\_\_ |
|  |
| Филиал бошқарувчиси \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ *(ФИШ) (имзо)* |
| Бош бухгалтер \_\_\_\_\_\_\_\_\_\_\_\_\_\_\_\_\_\_\_\_\_\_ М.Ў. \_\_\_\_\_\_\_\_\_\_\_\_  *(ФИШ) (имзо)* |
| Юрист \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ *(ФИШ) (имзо)*  |
|  |
| **Қарз олувчи:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ *(ФИШ) (имзо)* |
| Паспорт маълумотлари: \_\_\_\_ № \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ тумани ИИБ томонидан \_\_.\_\_.20\_\_ йилда берилган.  |
|  |
| Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Телефон:\_\_\_\_\_\_\_\_\_\_\_\_\_\_\_\_\_\_  |

Ушбу Шартномани ўқиб чиқдим, мазкур Шартноманинг сўзлари, бўлимлари ва бандларининг маъноси, мазмуни ва аҳамияти менга тушунарли, шу муносабат билан ушбу Шартномани имзолайман ва унинг шартларини ва унда кўрсатилган мажбуриятларни сўзсиз ижро этиш учун қабул қиламан:

*(Қарз олувчининг Ф.И.Ш. тўлиқ, ўз қўли билан ёзилади) (имзо)*